ร้านสเต็กอิ่มๆ อร่อยใช้ได้ ที่เมกกะบางนา โซนน้ำพุ ในราคาที่รับได้ค่ะ เหมาะกับครอบครัวมาแบ่งปันความสุขและเสียงหัวเราะกับสเต็กชิ้นเต็มๆคำ สไตล์ฝรั่งเศส เพราะร้านนี้เป็นเฟรนชายมาจากฝรั่งเศสค่ะ สูตรอะไรก็เอามาจากที่นั่น อาหารเรียกน่ำย่อยที่น่าสนใจก็เช่นหอยเอสคาโก้ตำหรับฝรั่งเศส หรือหอยอบใส่โหระพาชีส ครีมและเครื่องเทศหอมๆ เสริฟทั้งตัวหอย และนอกจากสเต็กเนื้อวัวหลากหลายส่วนที่เป็นพระเอกของร้านที่มีหลากให้เลือกแล้วยังมีซี่โครงหมูย่างนุ่มๆฉ่ำซอสบาร์บีคิวมาให้เลือกด้วยค่ะ เสริฟพร้อมเครื่องเคียงเฟรนช์ฟราย หรือขนมปังกระเทียมหรือสลัดสวยๆค่ะ ร้านกว้างขวางนั่งสบาย สีสดใส แอร์เย็น พนักงานส่วนใหญ่เป็นต่างชาติอย่างฟิลิปปินส์/อินโด พูดภาษาอังกฤษนะคะ เป็นการฝึกภาษาที่ดีด้วยค่ะ บริการดี รับบัตรเครดิต มีที่จอดรถของเมกกะบางนากว้างขวางค่ะ